ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนเบื้องต้นกรณีการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีนพ.ศ.๒๕๕๐[๑] ตามที่ได้มีประกาศกรมการค้าต่างประเทศเรื่องเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐประชาชนจีนลงวันที่ ๓๐ มิถุนายน พ.ศ. ๒๕๔๙และต่อมาคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้น เมื่อวันที่ ๑๔ มีนาคม พ.ศ. ๒๕๕๐กำหนดมาตรการชั่วคราวตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ นั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่า เมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ดังต่อไปนี้ข้อ ๑การเปิดการไต่สวนเมื่อวันที่๓๐ มิถุนายน พ.ศ. ๒๕๔๙กรมการค้าต่างประเทศได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐประชาชนจีนตามคำขอของบริษัท บางกอกคริสตัลจำกัด ซึ่งมีสถานะเป็นอุตสาหกรรมภายในผู้ผลิตสินค้าบล็อกแก้วทั้งนี้ เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๒๖มิถุนายน พ.ศ. ๒๕๔๙และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑สินค้าทุ่มตลาดสินค้าที่ประกาศไต่สวนคือสินค้าบล็อกแก้วตามพิกัดอัตราศุลกากรประเภทย่อยที่๗๐๑๖.๙๐.๐๐ (พิกัดอัตราศุลกากรเดิม คือ ประเภทที่ ๗๐๑๖.๙๐๐.๐๐๑)ที่มีแหล่งกำเนิดจากสาธารณรัฐประชาชนจีนอย่างไรก็ตามจากการตรวจสอบข้อเท็จจริงของข้อมูลพบว่าอุตสาหกรรมภายในผลิตสินค้าบล็อกแก้วตามพิกัดข้างต้นเฉพาะบล็อกแก้วชนิดใสเท่านั้นขอบเขตของการไต่สวนเพื่อกำหนดมาตรการจึงจำกัด เฉพาะสินค้าบล็อกแก้วชนิดใส๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑) บริษัท Dezhou Zhenhua Decoration Glass Co., Ltd.(๒) บริษัท Shanghai Seves Glass Co., Ltd.(๓) ผู้ผลิตหรือผู้ส่งออกรายอื่นๆ นอกจาก (๑) และ (๒)๑.๒.๒ผู้นำเข้าในประเทศไทย ได้แก่(๑) บริษัท ค้าสากลซิเมนต์ไทย จำกัด(๒) บริษัท ที.พี.ไอ.ทวีไพศาล จำกัด(๓) บริษัท เวสเทิร์นเดคคอร์ จำกัด(๔) ผู้นำเข้ารายอื่นๆ นอกจาก (๑) ถึง (๓)๑.๒.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศคือ บริษัท บางกอกคริสตัล จำกัด๑.๒.๔รัฐบาลของสาธารณรัฐประชาชนจีน ในฐานะรัฐบาลของประเทศผู้ส่งออกสินค้าทุ่มตลาดข้อ๒ การตรวจสอบข้อเท็จจริงของข้อมูลเมื่อวันที่๒๙ พฤศจิกายน พ.ศ. ๒๕๔๙ ถึงวันที่ ๑ ธันวาคม พ.ศ. ๒๕๔๙ และวันที่ ๑๘ ถึงวันที่ ๒๒ธันวาคม พ.ศ. ๒๕๔๙กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายใน คือ บริษัท บางกอกคริสตัลจำกัด และ ณที่ทำการของผู้ผลิตหรือผู้ส่งออกในสาธารณรัฐประชาชนจีนรายที่ให้ความร่วมมือในการตอบแบบสอบถามมี ๑ ราย คือ บริษัท Dezhou Zhenhua DecorationGlass Co., Ltd.ข้อ๓ ผลการพิจารณาไต่สวนการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือผู้ผลิตหรือผู้ส่งออกรายอื่น ๆจะพิจารณาโดยใช้ข้อมูลข้อเท็จจริงเท่าที่มีอยู่ซึ่งเป็นไปตามมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period : IP)คือ ตั้งแต่วันที่ ๑ กรกฎาคม พ.ศ. ๒๕๔๘ ถึงวันที่ ๓๐ มิถุนายน พ.ศ.๒๕๔๙ซึ่งผู้ผลิตหรือผู้ส่งออกสินค้าบล็อกแก้วที่ให้ความร่วมมือตอบแบบสอบถามมีเพียง ๑ราย คือ บริษัท Dezhou Zhenhua Decoration Glass Co., Ltd. โดยบริษัทดังกล่าวมีปริมาณส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐประชาชนจีนตามสถิติกรมศุลกากรภายใต้พิกัดอัตราศุลกากรที่ถูกไต่สวน คิดเป็นร้อยละ ๕๑ของปริมาณการนำเข้าทั้งหมดจากสาธารณรัฐประชาชนจีนสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดดังนี้๓.๑บริษัท DezhouZhenhua Decoration Glass Co., Ltd.(๑) มูลค่าปกติคำนวณตามหลักเกณฑ์ตามมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออก ตาม (๒)ซึ่งเป็นราคา ณ ระดับการค้าเดียวกันคือราคา ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๑๑.๔๒ ของราคา ซี.ไอ.เอฟ.๓.๒ผู้ผลิตหรือผู้ส่งออกรายอื่นๆคำนวณส่วนเหลื่อมการทุ่มตลาดตามหลักเกณฑ์ตามมาตรา๑๘ ประกอบมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยใช้ข้อมูลข้อเท็จจริงเท่าที่มีอยู่คือมูลค่าปกติและราคาส่งออกตามแบบคำขอของอุตสาหกรรมภายในซึ่งปรากฏส่วนเหลื่อมการทุ่มตลาดในอัตราร้อยละ๘๒.๗๘ ของราคา ซี.ไอ.เอฟ.ข้อ๔ ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๑ ราย คือบริษัท บางกอกคริสตัล จำกัด และผู้นำเข้า ๑ ราย คือ บริษัท ค้าสากลซิเมนต์ไทยจำกัด รวมทั้งผู้ผลิตหรือผู้ส่งออกในสาธารณรัฐประชาชนจีน ๑ ราย คือ บริษัท Dezhou Zhenhua DecorationGlass Co., Ltd.ซึ่งให้ความร่วมมือตอบแบบสอบถามครบถ้วนโดยข้อมูลที่ใช้ในการพิจารณาคือ ข้อมูลในช่วง ๓ ปีย้อนหลัง (ปี พ.ศ. ๒๕๔๖ ถึง พ.ศ. ๒๕๔๘) โดยช่วงระยะเวลาไต่สวนการทุ่มตลาดคือ ตั้งแต่วันที่ ๑ กรกฎาคม พ.ศ. ๒๕๔๘ ถึงวันที่ ๓๐ มิถุนายน พ.ศ. ๒๕๔๙และช่วงเดียวกันก่อนช่วงระยะเวลาไต่สวนการทุ่มตลาด คือตั้งแต่วันที่ ๑ กรกฎาคมพ.ศ. ๒๕๔๗ ถึงวันที่ ๓๐ มิถุนายน พ.ศ. ๒๕๔๘ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๔.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๔.๑.๑ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าบล็อกแก้วจากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปีพ.ศ. ๒๕๔๖ ถึง พ.ศ. ๒๕๔๘และการนำเข้าจากสาธารณรัฐประชาชนจีนมีสัดส่วนสูงสุดตั้งแต่ช่วงปี พ.ศ. ๒๕๔๘จนถึงช่วงระยะเวลาไต่สวนการทุ่มตลาดโดยมีสัดส่วนร้อยละ ๖๐ ถึง ๖๖ในขณะที่ปริมาณนำเข้าจากประเทศอื่นในช่วงระยะเวลาเดียวกันรวมกันมีสัดส่วนร้อยละ ๓๔ถึง ๔๐ ของช่วงระยะเวลาเดียวกัน๔.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาสินค้าดังกล่าวของอุตสาหกรรมภายในในลักษณะการตัดราคา การกดราคา และการยับยั้งการขึ้นราคา โดยสินค้าจากสาธารณรัฐประชาชนจีนมีการขายตัดราคาตั้งแต่๑,๗๓๙ ถึง ๒,๔๐๒ บาทต่อตัน ในปี ๒๕๔๘จนถึงช่วงระยะเวลาการไต่สวนการทุ่มตลาดและมีการกดราคาโดยพบว่าราคาขายของสินค้าจากสาธารณรัฐประชาชนจีนมีแนวโน้มลดลงตั้งแต่ปี พ.ศ. ๒๕๔๘เป็นต้นมา และจากการเปรียบเทียบราคาขายกับต้นทุนขายของอุตสาหกรรมภายในพบว่ามีการขายต่ำกว่าต้นทุนระหว่างปีพ.ศ. ๒๕๔๗ ถึง พ.ศ. ๒๕๔๘และช่วงระยะเวลาการไต่สวนการทุ่มตลาดแสดงให้เห็นถึงผลกระทบด้านราคาในลักษณะยับยั้งการขึ้นราคาไม่ให้สูงกว่าต้นทุน๔.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงในปีพ.ศ. ๒๕๔๗ แต่มีแนวโน้มเพิ่มขึ้นในปี พ.ศ. ๒๕๔๘และในช่วงระยะเวลาไต่สวนการทุ่มตลาดกำไรอุตสาหกรรมภายในอยู่ในภาวะขาดทุนไม่สามารถเพิ่มราคาขายเพื่อทำกำไรได้ผลผลิตอุตสาหกรรมภายในมีผลผลิตลดลงระหว่างปีพ.ศ. ๒๕๔๖ ถึง พ.ศ. ๒๕๔๗ และในช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงระหว่างปีพ.ศ. ๒๕๔๖ ถึง พ.ศ. ๒๕๔๘ อย่างไรก็ตามมีส่วนแบ่งตลาดเพิ่มขึ้นในช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่าความสามารถในการผลิตของอุตสาหกรรมภายในมีแนวโน้มลดลงเล็กน้อยผลตอบแทนการลงทุนอุตสาหกรรมภายในมีผลตอบแทนการลงทุนติดลบตลอดช่วงปีพ.ศ. ๒๕๔๗ จนถึงช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในค่อนข้างคงที่ผลกระทบต่อราคาสินค้าภายในประเทศพบว่าระหว่างปีพ.ศ. ๒๕๔๖ถึงช่วงระยะเวลาการไต่สวนการทุ่มตลาดอุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นและยังมีการขายต่ำกว่าทุนกระแสเงินสดอุตสาหกรรมภายในมีกระแสเงินสดลดลงในปีพ.ศ. ๒๕๔๗ ถึง พ.ศ. ๒๕๔๘ อย่างไรก็ตามกระแสเงินสดได้เพิ่มขึ้นในช่วงระยะเวลาการไต่สวนการทุ่มตลาดสินค้าคงคลังสินค้าคงคลังมีแนวโน้มลดลงตั้งแต่ปีพ.ศ. ๒๕๔๗ จนถึงช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานค่อนข้างคงที่ตั้งแต่ปี พ.ศ. ๒๕๔๖ ถึง พ.ศ. ๒๕๔๘และเพิ่มขึ้นเล็กน้อยในช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานทางตรงเฉลี่ยต่อเดือนค่อนข้างคงที่ในช่วงปีพ.ศ. ๒๕๔๖ ถึง พ.ศ. ๒๕๔๗ แต่เพิ่มขึ้นในปี พ.ศ. ๒๕๔๘และช่วงระยะเวลาการไต่สวนการทุ่มตลาดอัตราการเจริญเติบโตอัตราการเจริญเติบโตของปริมาณการขายภายในประเทศของอุตสาหกรรมภายในในช่วงปีพ.ศ. ๒๕๔๖ ถึง พ.ศ. ๒๕๔๗ ติดลบ ซึ่งแปรผกผันกับปริมาณการใช้ในประเทศที่เพิ่มขึ้นและระหว่างปี พ.ศ. ๒๕๔๘ จนถึงช่วงระยะเวลาการไต่สวนการทุ่มตลาดอุตสาหกรรมภายในมีอัตราการเจริญเติบโตในอัตราที่ต่ำกว่าอัตราการเจริญเติบโตของอุปสงค์ภายในประเทศความสามารถในการเพิ่มทุนหรือการลงทุนอุตสาหกรรมภายในมีการเพิ่มทุนในช่วงปีพ.ศ. ๒๕๔๘ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนระหว่างร้อยละ๑๑.๔๒ ถึงร้อยละ ๘๒.๗๘ ของราคา ซี.ไอ.เอฟ.ซึ่งการทุ่มตลาดจากประเทศดังกล่าวส่งผลให้มีการนำเข้าสินค้าบล็อกแก้วจากสาธารณรัฐประชาชนจีนเป็นปริมาณมากอย่างต่อเนื่อง๔.๓การพิจารณาปัจจัยอื่นๆ ที่ก่อให้เกิดความเสียหายต่ออุตสาหกรรมภายใน๔.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรพบว่าปริมาณการนำเข้าสินค้าบล็อกแก้วจากประเทศอื่นรวมกันเมื่อเทียบกับปริมาณการนำเข้าจากสาธารณรัฐประชาชนจีนมีสัดส่วนลดลงในช่วงปี พ.ศ. ๒๕๔๖ ถึงช่วงระยะเวลาการไต่สวนการทุ่มตลาดในขณะที่ปริมาณการนำเข้าสินค้าดังกล่าวจากสาธารณรัฐประชาชนจีนมีสัดส่วนสูงขึ้นโดยในช่วงระยะเวลาการไต่สวนการทุ่มตลาดมีสัดส่วนร้อยละ ๖๐ ของปริมาณการนำเข้ารวม๔.๓.๒ความต้องการใช้ภายในประเทศในภาพรวมนั้นความต้องการใช้สินค้าบล็อกแก้วภายในประเทศเพิ่มขึ้นในช่วงปี พ.ศ. ๒๕๔๖ถึงช่วงระยะเวลาการไต่สวนการทุ่มตลาดดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(๑)ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญ(๒) มีผลกระทบต่อราคาของอุตสาหกรรมภายใน โดยมีการขายตัดราคา กดราคา และยับยั้งการขึ้นราคา(๓)ด้านผลกระทบต่อสถานะของอุตสาหกรรมภายในซึ่งพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าในขณะที่ความต้องการใช้ภายในประเทศเพิ่มขึ้นแต่อุตสาหกรรมภายในไม่สามารถเพิ่มส่วนแบ่งตลาดให้สอดคล้องกับความต้องการใช้ที่เพิ่มขึ้นได้เนื่องจากถูกสินค้าทุ่มตลาดเข้ามาแย่งส่วนแบ่งตลาดรวมทั้งยังต้องขายสินค้าในราคาต่ำกว่าทุนส่งผลให้อยู่ในภาวะขาดทุนอย่างต่อเนื่องและมีผลตอบแทนการลงทุนเป็นลบ(๔)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยในช่วงปี พ.ศ. ๒๕๔๖ ถึง พ.ศ. ๒๕๔๘และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างต่อเนื่องคือจาก ๗๗ ตันในปี พ.ศ. ๒๕๔๖ เพิ่มขึ้นเป็น ๑๑,๗๖๘ตันในช่วงระยะเวลาการไต่สวนการทุ่มตลาด โดยมีการทุ่มตลาดในอัตรา ระหว่างร้อยละ๑๑.๔๒ ถึงร้อยละ ๘๒.๗๘ ของราคา ซี.ไอ.เอฟ. และเมื่อพิจารณาปัจจัยอื่นๆที่อาจก่อให้เกิดความเสียหายต่ออุตสาหกรรมภายในอันได้แก่ปริมาณและราคาสินค้านำเข้าจากประเทศอื่นๆ พบว่ามีสัดส่วนน้อยในขณะที่ความต้องการใช้ภายในประเทศเพิ่มสูงขึ้นมากดังนั้นปัจจัยอื่นๆเหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ๕ ผลวินิจฉัยของคณะกรรมการคณะกรรมการพิจารณาการทุ่มตลาดและการอุดหนุนได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีคำวินิจฉัยเบื้องต้นว่าการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยเรียกเก็บอากรชั่วคราวหรือให้วางหลักประกันการชำระอากรชั่วคราวเป็นระยะเวลา๔ เดือน สำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทย่อยที่๗๐๑๖.๙๐.๐๐ (พิกัดอัตราศุลกากรเดิมคือ ประเภทที่ ๗๐๑๖.๙๐๐.๐๐๑)ที่มีแหล่งกำเนิดจากสาธารณรัฐประชาชนจีน ซึ่งผลิตจาก๕.๑บริษัท DezhouZhenhua Decoration Glass Co., Ltd. ให้เรียกเก็บในอัตราร้อยละ๑๑.๔๒ ของราคา ซี.ไอ.เอฟ.๕.๒ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๘๒.๗๘ ของราคา ซี.ไอ.เอฟ.ทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์เรื่อง การตอบโต้การทุ่มตลาด และการอุดหนุน (ฉบับที่ ๔) พ.ศ. ๒๕๔๓ประกาศ ณ วันที่ ๒๕เมษายน พ.ศ. ๒๕๕๐อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๕๙ ง/หน้า ๒๓/๑๖ พฤษภาคม ๒๕๕๐